﻿ ÎNVĂŢĂMÂNTUL PROFESIONAL ÎN SISTEM DUAL – O ALTERNATIVĂ MAI BUNĂ DE INTRARE A TINERILOR PE PIAŢA MUNCII? ⎢ ŞCOALA PROFESIONALĂ GERMANĂ 1 KRONSTADT, BRAŞOV. STUDIU DE CAZ DANA IOANA NAGHI alificarea resursei umane prin intermediul formării competenţelor practice la nivel secundar, reprezintă o provocare pentru Cînvăţământul profesional şi tehnic în contextul descentralizării economice şi a masificării educaţiei superioare. Astfel ruptura dintre muncă şi educaţie, respectiv cea dintre cerinţele şi competenţele profesionale reprezintă rezultatul (crizei) lipsei locurilor de muncă sau a deficitului (crizei) competenţelor? Mergând pe aceeaşi linie de idei, este posibil ca aceste două crize care se suprapun, să fie rezultatul unei slabe coordonări între actorii interesaţi de această problemă: furnizorii de educaţie şi formare pentru piaţa muncii, ministerele şi reprezentaţi ai administraţiei guvernamentale, angajatorii şi nu în ultimul rând tinerii. Învăţământul profesional în sistem dual, preluat după modelul german ar putea reprezenta o alternativă pentru relansarea învăţământului vocaţional în România şi o soluţie de a facilita tranziţia tinerilor spre piaţa muncii. Factorul cheie al învăţământului dual este componenta ele profesionale ale practică pe care acesta pune accent, dezvoltând competenţ tinerilor direct la locul de muncă, studiul de caz de mai jos având scopul de a prezenta mai pe larg conceptul prin exemplul de bună practică a Şcolii Profesionale Germane „Kronstadt” din Braşov. Cuvinte-cheie: învăţământ profesional, sistemul dual, IVET, tranziţie, tineri, piaţa muncii. INTRODUCERE Extinderea accesului şi perioadei de educaţie (Trow, 2005) precum şi creşterea generală a productivităţii muncii au generat schimbări la nivelul reprezentărilor sociale legate de muncă şi angajare, ceea ce a dus mai departe la schimbarea Adresa de contact a autorului: Dana Ioana Naghi, Institutul de Cercetare a Calităţii Vieţii al Academiei Române, Calea 13 Septembrie, nr. 13, sector 5, 050711, Bucureşti, România, e-mail: dananaghi@gmail.com. 1 O versiune extinsă a studiului de caz prezentat în articol a fost publicată anterior pe site-ul ICCV: Eremia, D., Şcoala Profesională Germană Kronstadt − Braşov. Studiu de caz, Bucureşti, 2016, disponibil online la http://iccv.ro/sites/default/files/Studiu%20de%20caz_Brasov.pdf. CALITATEA VIEŢII, XXVII, nr. 4, 2016, p. 324–342 2 ÎNVĂŢĂMÂNTUL PROFESIONAL ÎN SISTEM DUAL 325 strategiilor şi proceselor de maturizare a tinerilor în ceea ce priveşte tranziţia profesională a acestora (Heinz, 2009; MacDonald, 2011). Prelungirea perioadei de formare a tinerilor reprezintă ea însăşi un factor structural ce determină o destandardizare a conţinutului tranziţiei către piaţa muncii. Fapt ce a dus la apariţia traiectoriilor nonliniare şi la o varietate a tipurilor de tranziţie a tinerilor (educaţie, muncă, formare, şomaj, educaţie etc.) (Marques, 2015). Emanciparea profesională este întârziată din însăşi dorinţa de a crea o forţă de muncă flexibilă şi mobilă din punct de vedere profesional, în contextul unei cereri din ce în ce mai accentuate de personal calificat. Strategia extinderii sistemului de educaţie răspunde acestei nevoi prin crearea mai multor oportunităţi educaţionale şi prin lărgirea accesului şi egalităţii de şanse, astfel încât piaţa muncii să poată utiliza cât mai eficient întregul potenţial al resurselor umane disponibile (Preoteasa, 2011; Naghi, 2014). În contextul descentralizării economice şi masificării învăţământul superior, şcolile profesionale precum şcolile de arte şi meserii (SAM-uri) au avut cel mai mult de suferit. Masificarea învăţământului superior a dus la mutarea centrului de greutate a parcursului educaţional din viaţa unui tânăr (Teichler, 2007, 2008). Formarea unei meserii în timpul educaţiei secundare a fost abandonată pentru iluzia facultăţii. În mod tradiţional un tânăr dintr-o familie din clasa mijlocie ar fi optat pentru un învăţământ liceal de tip vocaţional sau tehnic în scopul obţinerii unei meserii. După anul 2004 expansiunea învăţământului superior a atins noi cote, mai ales în privinţa lărgirii ariei de acoperire a ştiinţelor socioeconomice şi administrative, practic răspunzând la nevoile în schimbare ale pieţei economice prin deschiderea către sfera serviciilor de pe piaţa muncii, lăsând neacoperit domeniul tehnic (Voicu şi alţii, 2010). În acest nou context utilitatea economică a unităţilor de învăţământ profesional a dus la diluarea şcolilor de arte şi meserii. De asemenea, decizia din anul 2008 a Ministerului Educaţiei de a nu mai aloca cifră de şcolarizare SAM-urilor a avut ca efect scăderea tot mai accentuată a numărului de elevi înscrişi în învăţământul profesional (Petrescu, 2016). Pe de altă parte, procesul de descentralizare a contribuit definitiv la desfiinţarea acestora în plan teritorial, cu precădere în zonele geografice dependente economic, deoarece consiliile locale nu au mai avut prevăzute bugete de administrare a acestor şcoli. Masificare învăţământul superior a dus la înlocuirea centrului de greutate în tranziţia tinerilor spre piaţa muncii (Trow, 2005; Teichler, 2007), în sensul că dacă în trecut clasa „muncitorească” respectiv pătura media a clasei mijlocii ar fi optat majoritar – pentru un traseu standard – către învăţământul profesional sau tehnic în scopul obţinerii unei meserii pentru integrarea în muncă. În prezent, tendinţa este aceea de a urma o facultate indiferent de domeniul de specializare. În perioada 2007–2011 conform distribuţiei specializărilor a ratei studenţilor de la INS, printre domeniile cele mai căutate se încadrează preponderent ştiinţele socioumane sau ştiinţe nontehnice. Trendul ascendent al ştiinţelor socioeconomice rezidă din nevoia pieţei muncii de a absorbi mai mulţi lucrători în sfera serviciilor, pentru a potenţa economia naţională. Însă productivitatea muncii este în continuare scăzută 326 DANA IOANA NAGHI 3 în lipsa calificărilor adresate lucrătorilor din industrie şi agricultură. De asemenea, creşterea gradului de vulnerabilitate şi precaritate a lucrătorilor din servicii pe piaţa muncii este datorată faptului că munca lor este mult mai difuză faţă de cea pe care o oferă o calificare dintr-un domeniu tehnic, iar limitele meseriei pe care şi-o aleg sunt mult mai fluide, aşadar mai vulnerabile şi instabile pe piaţa muncii. Învăţământul profesional în sistem dual, preluat după modelul german, este privit ca un exemplu de bună practică, prin prisma relansării învăţământului profesional, tehnic şi vocaţional şi o soluţie viabilă pentru creşterea inserţiei tinerilor şi a productivităţii lor pe piaţa muncii. Întreprinderea studiului de caz pe 2 Şcoala Profesională Kronstadt din Braşov , arată că funcţionarea acesteia ca furnizor de educaţie şi formare în sistemul de învăţământ dual facilitează tranziţia tinerilor către piaţa muncii. STUDIU DE CAZ – ŞCOALA PROFESIONALĂ GERMANĂ KRONSTADT, BRAŞOV Prezentarea liceului ŞCOALA PROFESIONALĂ GERMANĂ KRONSTADT (SGK) a fost înfiinţată în februarie 2012, iar din 2013, cu sprijinul Ministerului Educaţiei Naţionale şi Cercetării Ştiinţifice, a obţinut personalitate juridică. SGK este o instituţie de învăţământ profesional bazată pe modelul cu practică la locul de muncă pentru domeniul tehnic, dezvoltată în parteneriat cu agenţii economici din municipiul Braşov precum INA Schaeffler, Premium Aerotec, Stabilus, Draexlmaier, Continental, Hib, Hutchinson, REGE, Ramoss Com, Elmas, Preh – susţinuţi de Clubul Economic German. SGK este una dintre instituţiile de învăţământ profesional care a iniţiat modelul cu practică la locul de muncă în România. Specializările oferite sunt: operator maşini unelte cu comandă numerică (CNC), electromecanică maşini unelte şi instalaţii industriale, confecţioner articole din piele şi înlocuitori, sudor, sculer matriţer. SGK şi-a primit autorizaţiile de funcţionare, în urma celor 2 vizite ARACIP, având certificare pentru cele 2 specializări CNC şi electromecanică. Pentru obţinerea certificărilor celorlalte specializări, în 2017 conducerea SGK intenţionează să ceară o evaluare externă a şcolii. Modalităţile de stabilire a calificărilor oferite, precum şi a conţinuturilor de practică sunt stabilite prin implicarea şi colaborarea dintre SGK, agenţi economici (membrii ai Clubului Economic German) şi Inspectoratul Şcolar al Judeţului Braşov. Cifra de şcolarizare este stabilită la cerinţa companiilor: în fiecare an, în decembrie, aceştia trimit către şcoală numărul de locuri necesare pentru fiecare specializare. Pentru anul şcolar 2016–2017 agenţii economici au solicitat un număr de 252 locuri disponibile. În anul şcolar 2015–2016 cifra de şcolarizare a fost 2 http://www.sgk.ro/ro/. 4 ÎNVĂŢĂMÂNTUL PROFESIONAL ÎN SISTEM DUAL 327 de 541 elevi distribuiţi pe cele 5 specializări: 9 clase a IX-a, 6 clase X-a, 3 clase a XI-a şi 2 clase de seral. Rata de absolvire este de aproape 100%, în 2014 dintr-un efectiv de 83 de elevi doar 1 nu a absolvit examenul de certificare din motive de neprezentare la concurs. SGK are un efectiv de 30 de profesori, 7 profesori de instruire practică, 3 maiştri instructor şi 1 psiholog. Percepţii ale elevilor asupra liceului La focus-grupul organizat în cadrul SGK au participat opt elevi (două fete şi şase băieţi) cu vârste cuprinse între 15 şi 17 ani. Dintre participanţi, patru erau elevi în clasa a IX-a şi patru în clasa a X-a, cinci erau elevi la specializarea Operator maşini unelte cu comandă numerică (CNC) şi trei la Electromecanică maşini unelte şi instalaţii industriale. Ca profil socioeconomic, majoritatea elevilor proveneau din mediul rural, din familii cu cel puţin doi copii. Repartiţia elevilor la intrarea în SGK s-a făcut pe bază de concurs: interviu cu angajatorul/compania şi test scris de cunoştinţe generale (matematică, română, logică, etc.). Elevii intervievaţi susţin că media de la examenul de evaluare naţională şi cea din clasele V–VIII nu a contat în procesul de admitere, ci doar interviul. Din momentul admiterii, se încheie un contract de practică între părinţii/tutorele legal al elevului şi angajator, care se reînnoieşte în fiecare an pe baza performanţelor (minim media totală 6,50 pentru promovarea anului şcolar – formată din mediile de la modulele pentru practică de specialitate şi modulele teoretice, inclusiv materiile de bază). Motivaţiile elevilor de a opta pentru Şcoala Germană nu diferă foarte mult, în general au ales această şcoală pentru a avea „o meserie de viitor” (elev, masculin, 16 ani, electromecanică, Braşov). Cu toate acestea, decizia pentru acest liceu a fost puternic influenţată de factori externi, aceştia fiind sfătuiţi de rude, prieteni să facă alegerea ca fiind una benefică pentru viitorul lor: „Am ajuns din întâmplare, iniţial voiam la un liceu teoretic mate-info, dar mama mi-a propus şcoala germană” (elev, masculin, 15 ani, CNC, SGK, Braşov). „Părinţii mei lucrează la compania la care fac practică, ei m-au sfătuit” (elev, feminin, 15 ani, CNC, SGK, Braşov). „Am venit aici cu un coleg din şcoala generală, el a ales această şcoală, pentru a învăţa o meserie, şi m-am gândit să am şi eu o meserie asigurată pe viitor şi să nu ştiu că îmi bat capul cu o facultate, deşi chiar vreau să continui cu o facultate, dar să ş tiu că am o meserie a mea care mă ajută pe viitor...dar mă gândesc să continui pe acelaşi domeniu cu facultatea de electromecanică, pentru că sunt pasionat de maşini” (elev, masculin, 16 ani, CNC, SGK, Braşov). Un alt exemplu de motivaţie extrinsecă provine din experienţa fraţilor mai mari, care i-au influenţat în luarea unei decizii asupra dezvoltării profesionale în termeni de succes sau eşec pe piaţa muncii, astfel încât elevii şi-au putut forma o imagine mai clară asupra necesităţii unui viitor loc de muncă: 328 DANA IOANA NAGHI 5 „Am ales această şcoală datorită surorii mele, care a făcut facultate şi master în informatică, dar nu a găsit loc de muncă şi 7 ani a lucrat ca lucrător comercial ...de asta am ales şcoala germană pentru că am şansa să învăţ o meserie şi apoi pot continua şi cu facultatea” (elev, masculin, 16 ani, CNC, SGK, Braşov). O excepţie printre elevii prezenţi, din punctul de vedere al motivaţiei alegerii SGK, este un elev de clasa a IX-a în vârstă de 17 ani, care a optat pentru această şcoală în urma experienţei personale nesatisfăcătoare la un liceu teoretic: „Am fost la un liceu teoretic pe ştiinţele naturii până în clasa a X-a. După m-am gândit să repet clasa a IX-a la şcoala germană pentru că am simţit nevoia să încep un liceu cu profil tehnic. La teoretic mă plictiseam şi simţeam că nu învăţ nimic, simţeam nevoia să fac ceva practic” (elev, masculin, 17 ani, electromecanică, SGK, Braşov). Pe lângă sfaturile primite din partea părinţilor de a urma o şcoală profesională pentru a se forma într-o meserie, experienţa fraţilor sau a foştilor colegi/prieteni, deja elevi la SGK, este determinantă în opţiunea alegerii acestui liceu, ceea ce poate constitui o strategie eficientă de atragere a elevilor de clasa a VIII-a către ate foarte mare în şcoala profesională, care în prezent nu se bucură de o notoriet rândul elevilor de gimnaziu. „Nu am vrut să vin la această şcoală. Am venit datorită fratelui meu, care a terminat aici. Acum nu îmi pare rău” (elev, masculin, 16 ani, electromecanică, SGK, Braşov). Nehotărârea lor privind viitoarea rută profesională provine atât din limita normală a vârstei lor, cât şi din moştenirea unei imagini preponderent negativă cu privire la şcolile profesionale, considerate neatractive în comparaţie cu opţiunile multiple oferite de un liceu teoretic care îi proiectează spre posibilitatea studiilor universitare fără a mai trece printr-un liceu seral: „Părinţii au fost cei care m-au îndrumat şi aveam deja un prieten elev aici... am venit să îmi fac o bază pentru viitor şi apoi e chiar fain că poţi continua şi să dai la facultate dacă vrei” (elev, masculin, 16 ani, CNC, SGK, Braşov). Planurile de viitor ale elevilor includ perfecţionarea în meseria în care se pregătesc şi continuarea studiilor la nivel universitar în acelaşi domeniu. Pentru cei prezenţi la focus-grup, facultatea reprezintă un obiectiv major de continuare a studiilor, aproape toţi dorind ca după clasa a XI-a şi după obţinerea certificatului de calificare să se înscrie la clasa de seral. Faptul că se pot angaja imediat după absolvirea şcolii profesionale şi pot continua şi liceul pentru a se înscrie la bacalaureat reprezintă pentru ei un avantaj: „Nu facem multe materii teoretice, ceea ce reprezintă un avantaj, nu facem muzică şi alte opţionale, doar materiile de bază care sunt şi la bac, asta ne oferă şansa şi timpul de a învăţa” (elev, masculin, 16 ani, electromecanică, SGK, Braşov). 6 ÎNVĂŢĂMÂNTUL PROFESIONAL ÎN SISTEM DUAL 329 Cu toate acestea, elevii prezenţi la focus grup se raportează mai degrabă ca excepţie în rândul masei de elevi din cadrul SGK în ceea ce priveşte planurile de viitor asupra continuării studiilor universitare. De asemenea recunosc că motivaţia de a continua aceste studii trebuie să fie foarte mare şi să se bazeze pe un efort susţinut din partea lor în ceea ce priveşte performanţele şcolare. „Nu mulţi elevi din şcoală îşi doresc să dea la facultate. Chiar dacă îşi doresc, contează şi media pentru a intra la seral. Din fiecare clasă se aleg cei mai buni elevi, cu notele cele mai mari, pentru că şcoala are o singură clasă de seral de 30 de elevi” (elev, masculin, 16 ani, electromecanică, SGK, Braşov). Deşi admit că le va fi dificil de îmbinat serviciul cu continuarea unui liceu seral, aceştia nu exclud această posibilitate deoarece sunt determinaţi şi motivaţi să lupte pentru viitorul lor profesional. Valorile SGK asupra construirii unei cariere profesionale solide influenţează puternic deciziile şi principiile de viaţă ale elevilor, aceştia fiind foarte bine informaţi cu privire la opţiunile de formare şi dezvoltare profesională în câmpul muncii. „Da, ne va fi foarte dificil, dar dacă vrei ceva pentru viitorul tău trebuie să o faci, iar dacă îţi pui ceva în cap, chiar dacă e greu....aşa găseşti motive, ba că eşti obosit, ba lene, dar trebuie să faci dacă asta vrei” (elev, feminin, 15 ani, CNC, SGK, Braşov). „Cum seralul va fi paralel cu serviciul, cei care sunt schimbul 1 o să facă seral de după-amiază, cei care sunt schimbul 2 nu o să facă seral, iar cei de la schimbul 3 la fel o să facă seral... deci numai schimbul 1 şi schimbul 3 o să facă seral... da, o să ne fie greu dar având în vedere viitorul nostru...” (elev, masculin, 16 ani, electromecanică, SGK, Braşov). În ceea ce priveşte importanţa bursei în alegerea liceului, elevii sunt de părere că bursa contează ca ajutor pe parcursul liceului însă nu a fost un factor determinant pentru alegerea propriu-zisă a liceului. Cu toate acestea recunosc că bursa le oferă un stimulent pentru a fi motivaţi să înveţe şi să se pregătească cu seriozitate pentru viitoarea meserie. Elevii consideră că au un avantaj prin prisma bursei pe care o primesc, faţă de alte licee teoretice, iar păstrarea acesteia pe parcursul studiilor reprezintă un act de responsabilitate din partea lor. „Bursa este jumătate asigurată de stat şi jumătate din partea angajatorului, aceasta poate să scadă în funcţie de numărul de absenţe sau din cauza notelor, 200 şi 200, bursa ne ajută în sensul că ne stimulează să învăţăm” (elev, masculin, 16 ani, electromecanică, SGK, Braşov). Având în vedere că SGK este o instituţie de învăţământ bazată pe modelul cu practică la locul de muncă, elevii beneficiază şi de o serie de alte stimulente: decontarea abonamentului de transport, abonament la sala de sport, card de sănătate la furnizori privaţi de servicii medicale (Regina Maria, Med Life, etc. în funcţie de contractul angajatorului), cămin, masă de prânz. 330 DANA IOANA NAGHI 7 „Alte câteva avantaje pe lângă bursă: avem asigurat cămin, de anumite firme chiar complet plătit căminul, în afară de asta avem şi transportul la practică asigurat, masa asigurată la practică – prânzul, echipamentul de protecţie şi tot ce este necesar şi cred că mai sunt câteva avantaje...dar cam astea sunt cele mai importante” (elev, masculin, 16 ani, CNC, SGK, Braşov). Elevii apreciază în general pozitiv Şcoala Profesională Germană Kronstadt, în ciuda faptului că la început, pentru majoritatea dintre ei, aceasta nu se regăsea printre liceele preferate. Rugaţi să descrie în câteva cuvinte avantajele oferite de SGK din punctul lor de vedere, elevii sunt de părere că şcoala pe care o urmează reprezintă o oportunitate pentru ei (5/8 respondenţi) şi consideră în unanimitate că liceul le oferă deschidere spre viitor. O parte a elevilor intervievaţi apreciază că a fi elev la SGK este o experienţă interesantă, ceva diferit faţă de restul liceelor, o posibilitate inedită pentru practică dar şi o responsabilitate. Cu toţii sunt de părere că cel mai mare avantaj pe care îl au ca elevi SGK este acela că după absolvirea examenului final vor avea un loc de muncă asigurat. Modelul cu practică la locul de muncă de care beneficiază la SGK este foarte apreciat de elevi, aceştia considerând că au foarte multe oportunităţi de învăţare şi formare profesională şi, nu în ultimul rând, de dezvoltare personală. Elevii intervievaţi consideră că se dezvoltă ca indivizi prin prisma unor principii de viaţă care valorizează munca prin sistemul de practică de care beneficiază încă de la începutul liceului. „O meserie de viitor, o diplomă recunoscută la nivel internaţional şi faptul că poţi da bacalaureatul dacă chiar asta vrei” (elev, masculin, 16 ani, Electromecanică, SGK, Braşov) „... Plus că la sfârşitul anilor de liceu, dacă îţi vezi de treaba ta şi angajatorul vede că te pricepi la ceea ce faci, ai un loc de muncă asigurat” (elev, feminin, 15 ani, CNC, SGK, Braşov). Cu toate acestea, există şi nemulţumiri legate de modul rigid şi strict de organizare în care se desfăşoară cursurile şi practica. Cu toate că sunt nemulţumiţi şi consideră că unii profesori exagerează prin exigenţa care o exercită asupra lor, sunt conştienţi de responsabilitatea şi oportunitatea pe care le au în această şcoală faţă de restul liceelor. De asemenea, printre aspectele pe care le-ar îmbunătăţi, aceştia şi-au manifestat dorinţa de a face mai multe ore de limbă străină. Şi-au exprimat dorinţa de a avea mai multe ore de limba engleză şi limba germană (nu au ore de limba germană în programă). Calitate în învăţământul profesional şi tehnic SGK funcţionează în clădirea fostului Grup Şcolar Industrial Rulmentul, reabilitată de către primăria municipiului Braşov, care a alocat aproape un milion de lei. Dotarea sălilor de clasă, cabinetelor şi laboratoarelor a fost realizată de către agenţii economici. Aceştia le-au utilat cu echipamente tehnice, unelte, maşini 8 ÎNVĂŢĂMÂNTUL PROFESIONAL ÎN SISTEM DUAL 331 şi utilaje tehnice, calculatoare, proiectoare, soft-uri şi asigură în mod continuu necesarul de consumabile. Pe lângă standardele legislative stabilite de Ministerul Educaţiei Naţionale şi Cercetării Ştiinţifice, standardele de calitate ale şcolii sunt stabilite de către angajatori începând încă din momentul admiterii elevilor. Înscrierea constă într-un examen compus dintr-un interviu cu reprezentaţii companiilor private şi un test de cultură generală şi abilităţi tehnice. Agenţii economici nu iau în considerare media de absolvire a claselor V–VIII şi nici media de la examenul de capacitate. Mai degrabă caută tineri cu potenţial pentru specializările de care au nevoie, preferând să găsească candidaţii potriviţi pe bază de testare a aptitudinilor şi nu pe baza notelor. Încă din prima lună după admiterea la SGK, elevii primesc o bursă lunară în valoare 400 de lei, din care 200 de lei din partea statului şi alţi 200 de lei din partea agentului economic, cu care au semnat un contract de practică. Potrivit contractului de practică, datoria elevului este să se preocupe cu seriozitate de pregătirea pentru meseria sa viitoare, neexistând clauze conform cărora elevul este obligat ca, în schimbul bursei, să lucreze o anumită perioadă pentru firma care i-a acordat-o. Reprezentanţii agenţilor economici sunt de părere că nu este nevoie să existe un criteriu de obligativitate în contract privind angajarea tinerilor după terminarea celor 3 ani. Aceştia consideră mai degrabă că este o responsabilitate ce le revine companiilor în atragerea şi convingerea tinerilor pe perioada şcolarizării. „La un moment dat, ministrul Funeriu venise cu ideea de a face acele contracte, să-I obligăm sau dacă nu, să plătească şcoala, dacă nu vin la fabrică, respectiv să plătească partea care am dat-o noi (angajatorii) şi… atunci… dl director B., de la Schaffler, ne-a convins pe toţi, care eram pentru, să fim împotrivă, spunând că …Domne, noi avem pretenţii de la minister, avem pretenţii de la profesori, de la părinţi, de la copii….dar de la noi nu avem nicio pretenţie? dacă noi nu suntem în stare să-I convingem în ăştia 3 ani de zile că locul lor este aici, unde este rolul nostru aici?” (angajator, Braşov). Conţinutul programei de studiu este centrat pe componenta de practică care reprezintă 20% din durata şcolarizării în primul an, 60% în anul doi an şi 75% în anul trei, la absolvire un elev acumulând un total de 2000 ore de practică. Numărul mare de ore de practică dar şi calitatea formării prin posibilitatea elevilor de a face practică direct la angajator reprezintă avantajele ce însoţesc certificatul de calificare, cu recunoaştere internaţională. De asemenea, posibilitatea ocupării unui loc de muncă în meseria pentru care s-au pregătit, imediat după absolvire, direct la angajatorul cu care elevul a avut contractul de practică, reprezintă un mecanism de incluziune şi de adaptare a competenţelor solicitate de piaţa muncii. Materiile teoretice din trunchiul comun (matematică, limba română, etc.) sunt predate elevilor conform programei şcolare avizate de MEC după manuale nivel M3, specifice liceelor 332 DANA IOANA NAGHI 9 vocaţionale şi şcolilor profesionale. Pentru partea practică există caiete de practică, conţinutul acestora fiind puternic influenţat de profilul companiilor în cadrul cărora elevii fac practică. Aceste caiete înlocuiesc manualele clasice (a căror informaţie este considerată că nu mai răspunde nevoilor actuale de instruire practică) şi conţin informaţii despre utilizarea şi manevrarea materialelor/utilajelor conform tehnologiei actuale. Practic, companiile furnizează instrucţiunile de utilizare şi îi învaţă pe elevi să lucreze direct cu aparatele/utilajele pe care urmează să le manevreze la viitorul loc de muncă. Elevii care lucrează deja la angajator în perioada de practică beneficiază direct de instruire teoretică şi practică prin tutorele de practică al companiei. Monitorizarea performanţelor, dar şi a comportamentului disciplinar se face de către profesorul de practică al SGK, aflat în permanentă colaborare cu tutorele de practică din cadrul companiei. Companiile care nu au posibilitatea de a primi elevii direct în practică, la locul de muncă, transmit instrucţiunile şi caietele de practică către profesorii SGK cu care elevii fac practică în laboratoarele din cadrul SGK. Decizia companiilor privind înfiinţarea şi dotarea acestor laboratoare de practică a fost luată pentru a ajuta agenţii economici de dimensiuni mai mici sau care nu au posibilitatea de a asigura practica direct în fabrică. În acest mod răspund nevoilor de instruire a viitoarei forţe de muncă, necesară tuturor companiilor membre în această iniţiativă. De asemenea, în 2013, profesorii au solicitat angajatorilor cursuri de formare profesională de specialitate, pentru a lucra pe echipamente/maşini-unelte cu comandă numerică. Au beneficiat de programe de formare cu finanţare externă din partea companiilor în cadrul cărora au vizitat centre de formare Bosch şi şcoli în sistem dual din Germania şi Austria. Schimbul de experienţă a fost necesar pentru a putea observa cum se lucrează cu elevii în sistemul dual şi pentru a putea transfera experienţa acumulată din străinătate în România. Toate acestea au fost finanţate de către companiile partenere. Companiile au achiziţionat soft-uri şi simulatoare pentru a dota laboratoarele de practică ale şcolii pentru programarea maşinilor cu comandă numerică. Tot agenţii economici au dotat şcoala cu aparatură tehnică: videoproiectoare, calculatoare, consumabile, etc. Conducerea şcolii apreciază nivelul dotărilor şi a infrastructurii SGK ca fiind foarte bun în comparaţie cu alte instituţii de învăţământ tehnic. „Avem echipamente de sute de mii de euro, agenţii economici au dotat laboratoarele, atelierele, atelierul de mecanică, l-aţi văzut? Tot ei se ocupă şi de mentenanţa echipamentelor. Noi, ca şcoală, am venit cu locaţia şi ei cu dotările: de la calculatoare, soft-uri, imprimante, unelte, echipamente tehnice. Elevii noştri au unde să facă practică, vorbesc de cei care nu lucrează deja direct în fabricile firmelor cu care au contract, sunt unele firme mai mici care nu au posibilitatea de a primi în practică direct la ei şi atunci Clubul German a luat decizia să facă atelierele de practică în cadrul şcolii. Avem dotări faţă de alte licee...” (cadru didactic, SGK, Braşov). 10 ÎNVĂŢĂMÂNTUL PROFESIONAL ÎN SISTEM DUAL 333 Şcoala este partener într-un proiect Erasmus, care are ca scop principal dezvoltarea materialelor didactice, a caietelor de practică şi care vizează formarea profesorilor în parteneriat cu agenţii economici ca Draxelmaier, Schaffler şi o şcoală profesională din Cehia. Nevoia cadrelor didactice de perfecţionare survine din nevoia de a ţine pasul cu avansul tehnologic dar şi cu sistemele de predare din alte ţări. Această carenţă este resimţită atât de profesori, cât şi de agenţii economic care susţin formarea pe tot parcursul vieţii. Nu există personal calificat pentru scrierea proiectelor, aplicaţiile se fac în funcţie de timpul şi disponibilitatea profesorilor (unii dintre aceştia au urmat separat, din iniţiativă personală, cursuri de scriere de proiect). Competenţele elevilor Agenţii economici sesizează o discrepanţă atât sub aspect cantitativ, cât şi calitativ între elevii de la liceele industriale care fac mai puţine ore de practică (1 000 ore) şi cei de la şcoala profesională, care în 3 ani fac un număr dublu de ore de practică. Totodată, în primul caz, după terminarea celor 4 ani de învăţământ tehnic, nivelul de calificare la absolvire este ISCED 4 şi oferă alternativa directă a înscrierii la bacalaureat şi chiar continuarea studiilor la facultate. În schimb, cei care termină şcoala profesională obţin nivel de calificare mai slab – ISCED 3, iar dacă îşi doresc să continue studiile, aceştia trebuie să se înscrie la un liceu seral. Angajatorii susţin că cei care termină liceele industriale sunt mult mai slab pregătiţi decât cei care termină şcoala profesională. Cerinţa angajatorilor este aceea ca la acelaşi număr de ore de practică să fie obţinut acelaşi nivel de calificare. Agenţii economici intervievaţi solicită schimbarea legislaţiei privind acordarea certificatelor de calificare conform orelor de practică efectuate, astfel încât la un număr mai mare de ore de practică să fie acordat un nivel mai mare calificare. Ţinând cont că programa şcolară este adaptată în funcţie de cerinţele agenţilor economici şi în funcţie de tehnologia utilizată, competenţele specifice dobândite sunt foarte importante. Cu toate acestea, în procesul de recrutare/selecţie, angajatorii susţin şi importanţa competenţelor transversale ca „lucru în echipă, capacitatea de a comunica eficient, etc.” (angajator, Braşov). Unele companii nu au ateliere de practică în fabrici sau posibilitatea de a dezvolta anumite competenţe tehnice la locul de muncă. Pentru a răspunde nevoilor de formare a forţei de muncă, ale companiilor aflate în această situaţie, toţi agenţii economici parteneri în proiectul SGK au decis să doteze şcoala cu ateliere special echipate unde elevii să poată învăţa cum să folosească anumite unelte şi utilaje. Atelierele de practică ale SGK au fost utilate de companii cu scopul de a acoperi o varietate cât mai mare de aparatură tehnică pe care elevii pot face practică. „În primul rând, şcoala este primul partener implicat în acest proces, este partenerul public. Vorbim de un absolvent care a făcut 3 ani de şcoală profesională, unde a participat la cursuri teoretice, cu o diminuare în ultimul 334 DANA IOANA NAGHI 11 an, ca număr de ore de teorie si unde a avut posibilitatea sa facă cursuri de laborator şi practică în ateliere. Compania este un partener care îl susţine pe toată această perioadă a şcolii (bursă, alte stimulente şi beneficii), şi susţine un anumit număr de copii, nu doar unul, pentru a le uşura acest parcurs, dar compania este un partener care asigură trecerea de la şcoala si asigură condiţii ca elevul sa poată aplica în mod specific ceea ce a învăţat la şcoală, în ideea de a-l angaja la final. Specific, în sensul că este format pe nevoile firmei respective la care îşi desfăşoară activitatea. În situaţia în care activitatea practică ar fi desfăşurată strict în atelierele de la şcoală, cu siguranţă acolo toţi elevii ar fi pregătiţi uniform, nespecific şi după un concept cel mai probabil strict didactic” (tutore practică, angajator, Braşov). Relaţia cu angajatorii Contractele de practică se încheie cu fiecare elev în parte (reprezentat de părinţi sau tutorele legal), în funcţie de nevoile angajatorului. Odată admişi la SGK, elevii sunt distribuiţi în grupe de practică de câte 14 elevi. Profesorii de practică din partea şcolii pot avea, în aceste grupe, elevi cu contracte de practică la angajatori diferiţi, pe care îi monitorizează permanent. Profesorul de practică face vizite la fabricile companiilor şi ţine legătura cu tutorele de practică stabilit de angajator. Contractele de practică se încheie pe un an, doar în condiţiile unui aviz pozitiv de medicina muncii, şi se reînnoiesc anual în funcţie de notele (minim 6,50) şi absenţele elevului. Tutorii de practică sunt ingineri pe specialitate, angajaţi ai companiilor şi au certificat de formatori pentru practică. Unele firme au angajat special personal care să se ocupe doar de activitatea practică a elevilor. Persoanele desemnate de companie ca fiind responsabile de practica elevilor, au fost trimise la cursuri de formare pentru formatori şi au beneficiat de pregătire pentru lucrul didactic cu elevii pe specialitate. „Un fel de maiştri instructori, ca nişte profesori. Firmele mai mici au personalul angajat pentru formarea noilor angajaţi şi folosesc aceea persoană” (cadru didactic, SGK, Braşov). Selecţia şi recrutarea personalului sunt realizate de către reprezentanţii de resurse umane al companiilor. Pe termen scurt, se fac angajări de tip replacement, pentru a răspunde rapid la fluctuaţiile de personal, care sunt din ce în ce mai mari. Totodată, îmbătrânirea forţei de muncă accelerează nevoia de înlocuire a personalului deja calificat. Iar această nevoie este cu atât mai mare cu cât forţa de muncă disponibilă este din ce în ce mai slabă: atât calitativ, ca profiluri tehnice disponibile, cât şi cantitativ (număr redus). Pentru soluţionarea rapidă a situaţiilor de deficit de forţă de muncă, pe termen scurt se organizează concursuri de angajare prin metode „clasice”, directe sau indirecte (anunţ în ziar, site-uri şi firme de recrutare, recomandări), şi apelând la piaţa comună a forţei de muncă disponibilă pentru toţi agenţii 12 ÎNVĂŢĂMÂNTUL PROFESIONAL ÎN SISTEM DUAL 335 economici. Pe termen lung, are loc o recrutare specializată prin accesarea mediilor generatoare de forţă de muncă specializată: facultăţi, licee, şcoli profesionale. Se încearcă menţinerea unei legături directe cu unităţile de învăţământ, în general cu profil tehnic, deoarece nevoile de recrutare sunt mai mari pe partea tehnică. La nivelul municipiului Braşov, sunt vizate Universitatea Transilvania, pentru recrutarea inginerilor, şi Şcoala Germană Kronstandt, pentru recrutarea muncitorilor calificaţi. De asemenea, sunt derulate programe de internship la nivelul companiilor, astfel de strategii de recrutare având ca scop investiţia pe termen lung în resursele umane. O altă strategie de recrutare, care vizează colaborarea angajat-companie pe termen lung este reprezentată de sistemul de recomandări din partea angajaţilor: „Sunt cooptaţi între 6–10 studenţi, elevi, viitori absolvenţi şi din cei 10 la finalul programului de internship selectezi 2–3 sau câţi ai nevoie. Noi vedem partea asta ca o investiţie în resursa umană şi nu o exploatare. Adică în acest caz nu recrutam pentru că avem nevoie imediată, că a plecat cineva şi trebuie înlocuit. De asemenea, noi ca firmă, să zicem cu tradiţie, dar nu la asta mă refer, ci la faptul că suntem ca într-o familie, mergem foarte mult şi pe sistemul de recomandări, mai ales în ultimii doi ani, de când am început să ne dezvoltăm foarte accelerat. Urmărim fidelizarea şi stabilizarea angajaţilor, [Compania angajatoare] nu este un loz câştigător...sunt şi nişte beneficii, există tot felul de bonusuri interne, într-adevăr, dar şi nişte condiţii: să rămână angajat minim 3–6 luni pe post, de exemplu. Noi urmărim consolidarea angajaţilor şi ceea ce este foarte important, ca firmă cu tradiţie de familie, vorbim ca firmă din Germania, [Compania angajatoare] este o firmă care îşi respectă înţelegerile cu angajaţii” (angajator, Braşov). Perspective asupra învăţământului profesional şi tehnic Scăderea demografică, dar şi îmbătrânirea populaţiei au creat provocări serioase agenţiilor economici ce se aflau în căutarea unor soluţii pentru dezvoltarea de forţă de muncă calificată. O astfel de soluţie, cu un puternic impact social la nivelul comunităţii braşovene, a fost investirea de către firmele cu capital german în dezvoltarea unei şcoli profesionale bazate pe practica elevilor la locul de muncă – SGK, prima şcoală profesională din România de acest tip. Învăţământul profesional de acest tip are la bază un parteneriat public-privat cu accent pe partea de instruire practică şi are o componentă de responsabilitate socială foarte puternic dezvoltată în comunitate. Iniţiativa firmelor şi a agenţilor economici din zona Braşov de a investi în formarea specialiştilor a survenit din nevoia de forţă de muncă calificată, la standarde profesionale cât mai înalte. Parteneriatul public-privat presupune asumarea responsabilităţii de către toţi cei implicaţi în acest proces: implicarea autorităţilor – primăria, inspectoratul şcolar, prin punerea la dispoziţie a mijloacelor fixe şi a personalului didactic, cât şi a mediului de afaceri prin asigurarea cadrului 336 DANA IOANA NAGHI 13 de realizare a activităţilor practice ale elevilor atât la nivelul unităţii de învăţământ (dotarea atelierelor din şcoală), cât şi la cel al unităţilor de producţie. O intenţie de viitor a Clubului Economic German împreună cu Primăria Braşov este de a realiza, în rândul agenţilor economici de pe raza municipiului Braşov (agenţi economici mari, dar şi IMM-uri), un studiu care să identifice nevoile de personal, calificări şi specializări de care aceştia estimează că vor avea nevoie în următorii 5–10 ani, cu scopul de a înfiinţa încă 3–4 şcoli profesionale centrate pe modelul cu practică la locul de muncă. Un rol important în dezvoltarea învăţământului tehnic la nivelul local şi regional revine şi Universităţii Transilvania, care organizează un program de master pe profil tehnic pe modelul cu practică la locul de muncă, susţinut de Clubul Economic German. Pentru dezvoltarea învăţământului superior de acest tip, intenţia este de a crea o nouă asociaţie şi un alt consiliu managerial, deoarece nevoile de formare, costurile dar şi numărul firmelor interesate să investească sunt diferite. Opiniile actorilor locali privind problemele IPT Angajatorii sunt de părere că principala problemă o reprezintă rezistenţa la schimbare a sistemului de învăţământ profesional, în contextul necesităţii acestuia de a se adapta cât mai rapid la cerinţele mediului de afaceri, ale mediului economic şi ale unei noi pieţe a muncii. Tot din partea consorţiului de firme germane, împreună cu primăria municipiului Braşov şi Inspectoratul Şcolar, a existat o tentativă de replicare a modelului SGK într-un alt liceu din municipiul Braşov. După o analiză cost-beneficiu a infrastructurii existente a liceului (laboratoare de electronică dotate şi finanţate prin fonduri europene), dar şi a numărului de elevi, care a fost în continuă scădere, agenţii economici s-au arătat interesaţi să investească în această şcoală pentru a forma noi specializări pentru piaţa muncii şi a salva totodată liceul de la desfiinţare. Angajatorii s-au declarat însă nemulţumiţi de dezinteresul conducerii liceului şi atitudinea refractară pe care o resimt la nivelul întregii comunităţi. Totodată, o altă problemă menţionată a fost cea a sindicatelor profesorilor. Angajatorii susţin că testarea profesorilor pentru predarea în şcolile profesionale este absolut necesară, pregătirea elevilor fiind o responsabilitate. Reprezentanţii clubului german au făcut propuneri către ministere pentru a schimba schema de salarizare a profesorilor, pe bază de competenţe şi performanţe clare şi măsurabile. Companiile implicate pun un mare accent pe formarea formatorilor, pe care o consideră foarte importantă, oferindu-le posibilitatea de formare continuă prin cursuri şi schimburi de experienţă cu profesori omologi din străinătate. De asemenea, plănuiesc să deschidă la Braşov şi prima şcoală de formare a profesorilor pentru că au identificat o nevoie în acest sens. Agenţii economici nu au găsit pe piaţa locală 14 ÎNVĂŢĂMÂNTUL PROFESIONAL ÎN SISTEM DUAL 337 soluţii satisfăcătoare pentru formarea tutorilor de practică sau pentru perfecţionarea profesorilor pe domeniile şi specializările pentru care aceştia au nevoie. „Dacă profesorii sunt slab pregătiţi, atunci şi elevii vor fi slabi” (angajator, Braşov). Din cauza salariilor mici, atragerea şi menţinerea profesorilor tineri în învăţământ constituie o problemă, iar pentru învăţământul tehnic există un „colaps” în recrutarea profesorilor de specialitate (angajator). Totodată, angajatorii au menţionat şi necesitatea schimbării mentalităţii părinţilor şi orientarea profesională timpurie a copiilor pe bază de aptitudini, după modelul olandez şi german. Pentru cei de la SGK o problemă o reprezintă şi atragerea elevilor buni, pentru că de cele mai multe ori aceştia aleg fie un liceu teoretic, fie unul tehnic în defavoarea şcolii profesionale. „Copiii de clasa a VIII-a sunt interesaţi de diplomă, nu de faptul dacă îşi găsesc sau nu un loc de muncă după ce termină liceul” (angajator, Braşov). În opinia angajatorilor, calificarea mai bună obţinută în urma absolvirii unui liceu constituie motivul principal pentru care copiii nu aleg să urmeze o şcoală profesională. Atragerea elevilor, şi mai ales atragerea elevilor cu potenţial reprezintă o prioritate pentru obiectivele de promovarea a SGK. Asociaţia agenţilor economici a luat măsuri în acest sens, înfiinţând la nivelul şcolii un departament de marketing a cărui prioritate este promovarea SGK la târgurile de licee dar şi în comunitate, pentru atragerea unui număr cât mai mare de elevi. Pentru admiterea în anul şcolar 2016–2017, datorită acestei strategii, SGK a înregistrat o concurenţă de 3 1,3 candidaţi pe un loc, fiind ocupate toate cele 252 locuri vacante ). De asemenea, strategia de marketing a SGK punctează în materialele de promovare rata de angajabilitate a absolvenţilor, de 100%, imediat după terminarea studiilor. O altă problemă semnalată atât de angajatori, cât şi de cadrele didactice este reprezentată de programa şcolară care nu este adaptată nevoilor pieţei muncii şi tehnologiei actuale. „Este foarte încărcată şi învechită” (angajator, Braşov). Iniţiativa grupului de firme din municipiul Braşov de a investi în SGK pentru a-şi forma viitoarea forţă de muncă a avut ca scop fluidizarea parcursului elevului de la învăţarea teoretică la formarea practică. Însă dificultăţile cu care se confruntă la nivelul sistemului de învăţământ ţin în mare măsură de flexibilizarea curriculei şi a programei şcolare, considerate ca fiind neadaptate nevoilor specifice şi actuale ale agenţilor economici. În acest sens, unele companii au cerut (re)introducerea 3 http://www.agerpres.ro/social/2016/08/03/gabriela-petre-cndipt-invatamantul-profesional-in- sistem-dual-este-clar-o-solutie-care-trebuie-promovata-15-27-39. 338 DANA IOANA NAGHI 15 unor specializări, însă încă întâmpină dificultăţi în ceea ce priveşte conţinuturile de studiu ale programei. „Nu există elevi pregătiţi pentru ce ne trebuie nouă, de exemplu pentru injecţii mase plastice, sau pe pielărie...noi eram vestiţi pentru calitatea lucrului pe materiale de pielărie, acum nu prea mai găseşti oameni. Şcoala profesională, şi nici învăţământul tehnic, în general, nu acoperă în acest moment nevoile noastre” (tutore practică, angajator, Braşov). „Venind în firmă, elevul, aici este acel câştig în acest parteneriat cu compania, pentru că el învaţă meseria şi o aplică, aplicând cunoştinţele teoretice, dar o aplică în mod specific, în meseria în care va fi angajat... avantajul sau câştigul atât pentru elev, şcoală, cât şi pentru companie, în sensul unei deschideri duale...aici vorbim despre învăţământ dual, dar şi despre o deschidere duală pentru că este vorba de o deschidere pentru învăţământul general-tehnic şi practic-aplicată pe care şi-o însuşeşte. Noi avem de exemplu această situaţie în care la şcoala de stat au module tehnice pentru matriţ e şi ştanţe metalice iar noi aici avem matriţe de injecţie, de piele, etc, mult mai complex decât ar putea fi pregătiţi ei la şcoală. La piele de exemplu, pielea a fost introdusă de curând (ca specializare) în curriculum, pentru confecţioner pielărie s-a dezvoltat efectiv o direcţie specifică, inclusiv în şcoală (SGK) o clasă specifică” (tutore practică, angajator, Braşov). „Curricula existentă, aici avem o problemă, mă obligă să parcurg un traseu care nu este deloc potrivit pentru noi, în sensul că în anul III de studiu pentru confecţioner articole din piele şi înlocuitori, programa şcolară înseamnă producţie de încălţăminte ori pentru noi care suntem pe interioare auto, nu prea are relevanţă” (angajator, Braşov). În opinia actorilor locali, principalele soluţii de îmbunăţire a sistemului de învăţământ profesional şi tehnic sunt:  Îmbunătăţirea colaborării dintre ministere – între Ministrul Educaţiei, Naţionale şi Cercetării Ştiinţifice; Ministerul Muncii, Familiei, Protecţiei Sociale şi Persoanelor Vârstnice; Ministerul Economiei, Comerţului şi Relaţiilor cu Mediul de Afaceri şi agenţii economici. Colaborarea presupune dezvoltarea unei viziuni mai largi, pe termen mediu şi lung, în ceea ce priveşte cererea şi oferta de locuri de muncă, analiza nevoilor de dezvoltare ale ramurilor economice şi capacitatea de absorbţie a forţei de muncă. Necesitatea de a crea un plan de învăţământ care să răspundă nevoilor actuale de formare şi calificare a resursei umane pentru o mai mare convergenţă între domeniile de studiu şi specificul actual al locurilor de muncă. Această strategie ar eficientiza procesul de educaţie şi ar reduce costurile de formare pe care statul le investeşte, precum şi costurile agenţilor economici de calificare a forţei de muncă la locul de muncă, dar ar reduce şi efortul individual în ceea ce priveşte construirea unei cariere. 16 ÎNVĂŢĂMÂNTUL PROFESIONAL ÎN SISTEM DUAL 339  Corelarea instituţiilor de învăţământ cu stakeholderii publici şi privaţi. Un parteneriat public-privat activ, bazat pe colaborarea dintre ministere, şcoli, companii şi investitori locali şi/sau străini. Acest parteneriat presupune dialogul şi comunicarea potenţialului dar şi nevoilor fiecărui actor în parte în ceea ce priveşte dezvoltarea locală, având ca scop crearea de resurse umane calificate şi crearea de locuri de muncă.  Reprezentarea oamenilor şi mediului de afaceri românesc la Bruxelles printr-o delegaţie economică permanentă cu scopul de a atrage mai mulţi investitori străini şi de a crea un parteneriat public-privat la nivel înalt.  Schimbarea criteriilor de acordare a certificatelor de caloficare în funcţie de numărul de ore de practică efectuate.  Schimbarea legii de salarizare şi formare a profesorilor – introducerea unor măsuri meritocratice după care să fie remuneraţi profesorii, în funcţie de competenţe, performanţe şi rezultate măsurabile. Necesitatea participării la cursuri de formare continuă şi evaluări periodice. De asemenea, în opinia angajatorilor, performanţele elevilor sunt o măsură a muncii depuse de profesor la clasă.  Educaţia şi etica muncii. Orientarea şi formarea profesională a elevilor încă din şcoala generală, precum şi consilierea părinţilor privind alegerea rutei profesionale a copiilor.  Schimbarea mentalităţii părinţilor şi creşterea notorietăţii şcolilor profesionale.  Pentru şcoala profesională bazată pe modelul cu practică la locul de muncă planul de şcolarizare să fie făcut numai la solicitarea agentului economic, să nu mai fie impus de minister pentru a eficientiza lucrul pe grupe mai mici de elevi. CONCLUZII Puncte tari Unul dintre principalele puncte tari ale sistemului implementat la SGK îl constituie parteneriatul public-privat, concretizat la Braşov prin colaborarea dintre Primăria Municipiului Braşov, Inspectoratul Şcolar şi Şcoala Profesională (SGK) pe de o parte, şi actorii privaţi prin Grupul Economic German, pe de altă parte. Acest parteneriat, prin implicarea agenţilor privaţi, oferă elevilor posibilitatea de a face practică direct în cadrul companiilor. Implicarea companiilor se face simţită atât în ceea ce priveşte pregătirea elevilor, cât şi în formarea cadrelor didactice. La nivelul pregătirii elevilor, companiile se implică atât în procesul de admitere la SGK, cât şi în stabilirea conţinutului programei de studiu. Un element distinctiv al SGK îl constituie interesul acordat de companii formării cadrelor 340 DANA IOANA NAGHI 17 didactice, concretizat în oferirea oportunităţilor de formare continuă şi schimburi de experienţă cu profesori omologi din străinătate. Un alt punct tare al SGK îl constituie calitatea ridicată a infrastructurii şcolare, datorată agenţilor economici care au dotat sălile de clasă, cabinetele şi laboratoarele cu echipamente tehnice, unelte, maşini şi utilaje tehnice, calculatoare, proiectoare, soft-uri şi care asigură în mod continuu necesarul de consumabile. Un avantaj al studiilor la SGK, menţionat pe parcursul cercetării de elevii şi profesorii intervievaţi, îl reprezintă garantarea unui loc de muncă după absolvire. Numărul mare de ore de practică şi calitatea formării, puternic influenţată de activitatea practică desfăşurată direct la angajator, reprezintă avantajele ce însoţesc certificatul de calificare, cu recunoaştere internaţională. Puncte slabe Pregătirea şi motivarea profesorilor constituie una dintre dificultăţile identificate pe parcursul cercetării, unul dintre factorii determinanţi fiind nivelul scăzut al salariilor. Una dintre componente este adresată de reprezentanţii Clubului German, care au identificat nevoia de formare/ perfecţionare a cadrelor didactice. Nivelul de calificare obţinut în urma absolvirii Şcolii Profesionale Kronstadt, inferior celui obţinut după absolvirea unui liceu teoretic sau tehnologic, este catalogat drept un aspect deficitar, care influenţează deciziile elevilor de a nu urma şcoala profesională. Astfel, după terminarea celor 4 ani de învăţământ tehnic, nivelul de calificare la absolvire este ISCED 4 şi oferă alternativa directă a înscrierii la bacalaureat şi chiar continuarea studiilor la facultate. În schimb, cei care termină şcoala profesională, obţin nivel de calificare mai slab – ISCED 3, iar dacă îşi doresc să continue studiile, aceştia trebuie să se înscrie la un liceu seral. Elemente de succes Dintre elementele distinctive ale SGK, care asigură succesul modelului, menţionăm: • implicarea şi împărţirea responsabilităţii între actorii publici şi cei privaţi. Dacă primii asigură cadrul necesar funcţionării şcolii din punct de vedere administrativ şi al resurselor umane implicate în procesul educaţional, cei din urmă se implică mai ales prin susţinere financiară şi prin transferul know-how-ului specific modelului de management de la nivelul companiilor. Implicarea agenţilor economici în susţinerea financiară şi logistică a şcolii, precum şi asigurarea orelor de practică şi, mai apoi, a unui loc de muncă pentru fiecare elev, sunt considerate rezultatele măsurabile ale calităţii standardelor specifice învăţământului profesional bazat pe modelul cu practică la locul de muncă. • obţinerea unui loc de muncă imediat după absolvire. Posibilitatea ocupării unui loc de muncă în meseria pentru care elevii s-au pregătit, imediat după absolvire, direct la angajatorul cu care elevii au avut contract de practică, reprezintă 18 ÎNVĂŢĂMÂNTUL PROFESIONAL ÎN SISTEM DUAL 341 un mecanism de incluziune şi de adaptare a competenţelor solicitate de piaţa muncii şi un avantaj competitiv pentru SGK, ca furnizor de forţă de muncă înalt calificată. Preluarea modelului de management al SGK şi a iniţiativei Grupului Economic German trebuie realizată prin adaptarea acestuia la specificul economiei locale din regiunea din care şcoala profesională/liceul tehnologic face parte. Acest parteneriat public-privat presupune dialogul şi comunicarea potenţialului şi nevoilor fiecărui actor în parte, în vederea atingerii obiectivelor de dezvoltare locală, prin formarea de resurse umane calificate şi crearea de locuri de muncă la nivel local. BIBLIOGRAFIE Heinz, Walter R., Youth Transitions in an Age of Uncertainty, in “Handbook of Youth and Young Adulthood: New Perspetives and Agendas”, USA and Canada, Routledge, 2009, pp. 3–14. MacDonald, R., Youth Transitions, Unemployment and Underemployment, in “Journal of Sociology”, vol. 47, no. 4, 2011, pp. 427–444. Marques, A. P., Unequal Itineraries for Graduates: A Typology of Entrance into Labour Market, in “Academic Journal of Interdisciplinary Studies”, vol. 4, no. 1, 2015, pp. 19–26, available online at http://www.mcser.org/journal/index.php/ajis/article/view/6329. Naghi, D.-I., Young Graduates Are Looking for Jobs! Between Education and the Labour Market, in “European Journal of Social Sciencies and Education”, vol. 1, no. 2, 2014. Preoteasa, A. M., Labor market integration of vulnerable groups, in “Journal of Community Positive Practices”, no. 4. 2011. Petrescu, C. (coord.), Lambru, M., Palade, E., Neguţ, A., Stănilă, G., Învăţămîntul professional şi tehnic. Provocări şi perspective de dezvoltare, Raport de politică publică, 2016, disponibil online la http://iccv.ro/sites/default/files/Raport%20Invatamant%20tehnic%20si%20profesional.pdf şi http:// taraluiandrei.ro/files/2016/Raport%20IPT_11nov.pdf. Teichler, U., Does Higher Education Matter ? Lessons from a Comparative Graduate Survey, in “European Journal of Education”, vol. 42, no. 1, 2007, pp. 11–34. Teichler, U., Diversification? Trends and Explanations of the Shape and Size of Higher Education, in “Higher Education”, vol. 56, no. 3, 2008, pp. 349–79, available online at http://link.springer.com/ 10.1007/s10734-008-9122-8. Retrieved June 26, 2014. Trow, M. A., Reflections on the Transition from Elite to Mass to Universal Access: Forms and Phases of Higher Education in Modern Societies since WWII, în Altbach, P. (ed.) International Handbook of Higher Education, Kluwer, 2005. Viaston, S., Şcoala profesională românească, între un trecut eşuat şi un viitor incert, 2011, disponibil online la http://www.contributors.ro/politica-doctrine/scoala-profesionala-romaneasca-intre- un-trecut-esuat-si-un-viitor-incert/. Voicu, B., Tufiş, C., Voicu, M., Absolvenţii recenţi de învăţământ superior şi integrarea lor pe piaţa muncii, Bucureşti, DOCIS/ACPART, 2010. Voicu, B., Vasile,M., Inegalităţile rural-urban şi masificarea educaţiei superioare din România, în Hatos, A., (edited), Educaţie şi excluziune socială , Iaşi, Institutul European, 2009. *** http://www.agerpres.ro/social/2016/08/03/gabriela-petre-cndipt-invatamantul-profesional-in- sistem-dual-este-clar-o-solutie-care-trebuie-promovata-15-27-39. *** http://www.sgk.ro/ro/. 342 DANA IOANA NAGHI 19 ualifying human resources through practical skills training on secondary educational level is a challenge for initial vocational Qeducation and training system in the context of economic decentralization and higher education massification. Therefore, the gap between work and education, respectively, between the professional requirements and skills is the result of the lack (crisis) of jobs or the deficit (crisis) of skills? Following the same line of ideas, it is possible that these two overlapping crises to be the result of poor coordination between stakeholders involved in this problem: the education and training providers for the labor market, ministries and representatives of government administration, employers, and not least the young people. Vocational education in dual system designed on the German model, could represent an alternative to relaunch initial vocational education and training in Romania and a better solution for young people's transition towards employment. The key factor of educational dual system is the practical component on which it focuses, developing professional skills of young people directly at the workplace, the following case study aimed to look more closely in these respects, the German Vocational School “Kronstadt” from Braşov being presented as an example of good practice. Keywords: initial vocational education and training, educational dual system, youth transition, labor market. 